Li Wenliang

Li Wenliang (; 12 Oktober 1986 – 7 Februari 2020) ialah seorang ahli oftalmologi di Hospital Pusat Wuhan dan seorang pemberi maklumat yang memberi amaran mengenai Wabak koronavirus baharu pada 30 Disember 2019. Pada 3 Januari 2020, polis Wuhan menyaman dan memberi peringatan kepada Li kerana "membuat komen palsu di jalur lebar." Li kemudiannya menyambung tugasnya namun telah dijangkiti daripada seorang pesakit positif virus tersebut. Beliau meninggal dunia akibat jangkitan pada 7 Februari 2020. Pada 20 Mac, siasatan rasmi dari pihak berkuasa China melepaskan beliau dari tuduhan dan Parti Komunis secara rasmi menawarkan "permintaan maaf secara penuh" kepada keluarganya. Dua pegawai polis yang menahan beliau turut diberikan amaran.

Kehidupan dan kerjaya 

Li Wenliang dilahirkan 12 Oktober 1986 di Beizhen, Liaoning, China. Bermula pada 2004, beliau mengkaji bidang perubatan klinik di Universiti Wuhan selama tujuh tahun dan memperoleh ijazah Master of Medicine. Selepas graduasi, beliau bekerja di Xiamen, Fujian, selama tiga tahun. Beliau kembali ke Wuhan pada 2014 untuk bekerja sebagai di Hospital Pusat Wuhan.

Pada 30 Disember 2019, Li terlihat satu laporan pesakit yang menunjukkan keputusan positif dengan tahap keyakinan tinggi untuk ujian koronavirus SARS. Pada 17:43, beliau berkata di sebuah kumpulan WeChat rakan sekelas sekolah perubatannya, "Terdapat 7 kes positif SARS di Pasar Makanan Laut Huanan." Beliau juga memuat naik laporan pesakit dan keputusan imbasan CT pesakit. Pada 18:42, tambah beliau, "berita terkini adalah, telah positif bahawa ia adalah jangkitan koronavirus, tetapi virus yang tepat telah menjadi subjenis." Beliau juga menerangkan apa itu koronavirus beserta mesejnya.

Selepas tangkap layar mesej WeChat beliau tersebar, superintenden perubatan hospitalnya pergi berjumpa Li untuk satu perbualan. Pada 3 Januari 2020, Balai Polis Jalan Zhangnan, Biro Keselamatan Awam Wuhan, Cawangan Wuchang mencela Li kerana "membuat komen palsu di jalur lebar" dan meminta Li menandatangani surat peringatan supaya beliau berjanji agar tidak lagi berbuat demikian.

Pada 8 Januari, Li terdedah dengan koronavirus apabila beliau ternampak seorang pesakit yang dijangkiti di hospitalnya. Li mengalami demam dan batuk pada 10 Januari yang kemudiannya semakin teruk. Pada 12 Januari, beliau telah dimasukkan ke unit rawatan intensif di mana beliau telah dikuarantin dan diberikan rawatan. Berikutan kekurangan kit ujian untuk koronavirus baru, diagnosis definitif jangkitan tidak dibuat sehingga 1 Februari. Banyak rakan sekerja beliau turut dijangkiti virus. Semasa beliau dimasukkan ke hospital, beliau memuat naik mesej di mana beliau berjanji akan berada di barisan hadapan selepas beliau sembuh.

Reaksi 
Li berada di bawah tumpuan awam dan media China selepas beliau dianggap salah satu daripada lapan orang menyebarkan khabar angin yang diberi amaran oleh polis Wuhan. Tetapi, berdasarkan beberapa media, polis Wuhan menyaman lapan penyebar khabar angin pada 1 Januari, manakala Li dan Xie Linka, seorang doktor dari Hospital Bersatu Wuhan, diberi amaran pada 3 Januari, yang bermakna bahawa dua orang mungkin bukan salah seorang daripada lapan penyebar maklumat.

Makhamah Tinggi Rakyat China mengulas mengenainya dalam pandangan semula bahawa lapan warga Wuhan tidak seharusnya dihukum kerana apa yang mereka katakan tidak semuanya salah.

"Ia mungkin satu perkara yang bernasib baik jika orang ramai percaya 'khabar angin' itu dan mula memakai topeng muka dan menjalankan langkah-langkah sanitasi, dan mengelakkan berkunjung pasar binatang liar," kata laporan media sosial mahkamah tinggi pada 4 Februari.

Li memberitahu Caixin bahawa beliau risau pihak hospital mungkin menghukumnya kerana "menyebarkan khabar angin" tetapi berasa lega selepas mahkamah tinggi secara umum mengecam dan mengkritik tindakan polis. "Saya rasa sepatutnya ada lebih suara dalam masyarakat yang sihat, dan saya tidak meluluskan untuk menggunakan kuasa umum untuk gangguan berlebihan," kata Li.

Kematian
Pada 6 Februari, media negara China melaporkan bahawa Li telah menghembuskan nafas terakhirnya pada usia 33 tahun. Namun, Hospital Pusat Wuhan mengeluarkan kenyataan mengenai kematian Li: "Dalam proses memerangi koronavirus, doktor mata dari hospital kami, Li Wenliang malangnya dijangkiti. Beliau kini dalam keadaan kritikal dan kami melakukan yang terbaik untuk menyelamatkannya." Berdasarkan China Newsweek (中國新聞周刊), degupan jantungnya berhenti pada 21:30, dan paru-paru tiruan (ECMO) telah digunakan untuk memastikannya hidup. Usaha tersebut gagal, dan pihak hospital mengumumkan bahawa Li telah meninggal dunia pada jam 2:58 pagi, 7 Februari 2020. Semasa kekeliruan, pada jam 1:49 pagi, lebih daripada 17 juta rakyat menonton siaran langsung untuk perkembangan status Li. Li telah dikebumikan sebelum ibu bapanya dapat melihatnya untuk kali terakhir.

Reaksi kematian Li 

Pertubuhan Kesihatan Sedunia memuat naik tweet di Twitter berkata bahawa mereka "amat sedih dengan pemergian Dr Li Wenliang" dan "kita semua harus menghargai jasa yang dilakukannya terhadap #2019nCoV". Tweet asal dipadamkan beberapa jam kemudian.

Kematian Li menimbulkan kesedihan dan kemarahan di media sosial, yang meluas kepada permintaan kebebasan bersuara, walaupun penapis cepat menyekat kebanyakan komen dan hashtags.

Penduduk Wuhan meletakkan jambangan bunga dan meniup wisel di Hospital Pusat Wuhan, tempat di mana Dr Li bekerja dan meninggal dunia, sebagai tanda memperingatinya. Di Internet, penduduk secara spontan melancarkan aktiviti bertemakan "Saya meniup wisel untuk Wuhan malam ini", di mana semua penduduk menutup lampu mereka di rumah selama 5 minit dan kemudian meniup wisel dan melambaikan lampu kilauan di luar tingkap selama 5 minit sebagai tanda berkabung untuk Dr Li.

Sebuah video di Weibo menunjukkan bahawa seseorang menulis 5 aksara, yang bermakna "untuk meratapi kematian Li Wenliang", di kawasan yang dilitupi salji di Sungai Tonghui di Beijing, seorang penduduk, apabila melihat aksara tersebut, baring berdekatan aksara terakhir untuk menambah tanda seru pada frasa. Seorang pengguna Weibo menulis, "ini ialah cara bagaimama tanda seru patut digunakan." Seorang pengguna lain memberi komen, "Saya juga mahu baring di tanda serum Saya juga tanda seru, tetapi juga satu titisan air mata." Manakala, yang lain menulis, "sesetengah orang menggunakan salji untuk menyembunyikan sesuatu, manakala ada sesetengah orang lain menggunakan salji untuk menyeru." Orang juga bertanya, "adakah ia akan dilupakan seperti biasa, apabila salji cair?" Penduduk biasa telah meninggalkan mesej mereka di post terakhir Li di Weibo, sesetengah merungut kematiannya dan meluahkan perasaan marah terhadap pihak berkuasa. Beliau juga diisytiharkan sebagai "hero biasa".

Walaupun tidak ada permohonan maaf secara rasmi dari bandar Wuhan kerana mencela Li, dalam masa beberapa jam, kerajaan perbandaran Wuhan dan Suruhanjaya Kesihatan Hubei membuat kenyataan sebagai penghormatan kepada Li dan memberi ucapan takziah kepada keluarganya. Di luar Wuhan, Suruhanjaya Kesihatan Nasional juga berbuat demikian. Badan anti-rasuah China, Suruhanjaya Penyeliaan Negara, telah memulakan siasatan awal terhadap isu yang melibatkan Li.

Keluarga 
Li dan isterinya mempunyai seorang anak. Isteri Li sedang mengandungkan anak kedua mereka semasa Li meninggal dunia. Apabila Li mula menunjukkan simptom, beliau menempah sebuah bilik hotel untuk mengelakkan jangkitan kepada keluarga, sebelum dimasukkan ke hospital pada 12 Januari. Namun, ibu bapanya masih dijangkiti koronavirus. Nama bapanya ialah Li Shuying.

Rujukan

Pautan luar 
Laman Li Wenliang di Sina Weibo

Kelahiran 1986
Kematian 2020
Ahli oftalmologi
Pandemik COVID-19